L'impuls de l'electrificació rural a Catalunya ha estat present tradicionalment entre els eixos de la política energètica del Departament de Treball i Indústria mitjançant el Pla d'electrificació rural de Catalunya (PERC).
La Direcció General d'Energia, Mines i Seguretat Industrial ve duent una tasca d'anàlisi de les mancances d'electrificació rural en el territori i de les solucions tècniques per resoldre-les amb l'objectiu de fomentar l'electrificació rural en aquells indrets que no disposin d'aquest servei i de contribuir així a l'equilibri territorial.
Com a complement a l'electrificació tradicional es vol impulsar també l'electrificació rural fotovoltaica per a consum propi en aquelles localitats on sigui la solució tècnica més convenient.
D'acord amb la Llei 11 /2004 de 27 de desembre, de pressupostos de la Generalitat de Catalunya per al 2005; el Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya (DOGC núm. 3791A, de 31.12.2002), i d'acord amb Llei 38/2003, de 17 de novembre, general de subvencions (BOE núm. 276, de 18.11.2003);
Vist l'informe previ de l'Assessoria Jurídica i de la Intervenció delegada, a proposta de la Direcció General d'Energia, Mines i Seguretat Industrial i en ús de les atribucions que em són conferides,
S'obre la convocatòria per subvencionar l'execució d'obres d'instal·lació per al subministrament d'energia elèctrica en el medi rural en el Pla d'electrificació rural de Catalunya per a l'any 2005 (PERC-2005).
S'aproven les bases que han de regir aquesta convocatòria, les quals figuren a l'annex d'aquesta Ordre.
Quantitat màxima per a l'any 2005 i aplicació pressupostària
3.1 La quantitat màxima que es podrà destinar a aquests ajuts per a l'any 2005 és de 4.000.000 euros.
Aquests ajuts aniran a càrrec de la partida número TI09 D/760400200/4445 "Subvencions Pla d'electrificació rural de Catalunya (PERC)" corresponent al pressupost del Departament de Treball i Indústria per a l'any 2005.
3.2 Els ajuts atorgats basant-se en aquesta Ordre reben cofinançament dels Fons Estructurals de la Unió Europea dins del marc de l'Objectiu 2 (2000-2006) a través del DOCUP de Catalunya.
4.1 En funció de les disponibilitats pressupostàries i per resolució del conseller/a de Treball i Indústria, es publicaran al DOGC les convocatòries per a la presentació de sol·licituds, les quals indicaran la disposició on consten les bases reguladores, el termini per a la presentació de sol·licituds, l'aplicació pressupostària a la qual s'ha d'imputar i la quantia màxima destinada.
4.2 A mesura que es produeixen renúncies o revocacions de les subvencions i en el supòsit que un cop resolta la convocatòria no s'hagi esgotat l'import màxim destinat per a aquest exercici a les accions que regula aquesta Ordre, es podran assignar, amb l'import de les subvencions objecte de renúncia o revocació o amb el romanent que quedi, i mitjançant resolució del director general d'Energia, Mines i Seguretat Industrial, nous atorgaments als projectes que no van arribar a obtenir subvenció i que, atesos els criteris de valoració que estableix aquesta Ordre, mantenien una posició immediatament posterior a la dels projectes subvencionats segons l'ordre de preferència establert, sempre que aquests projectes es puguin dur a terme en els terminis que estableix aquesta Ordre.
5.1 Les sol·licituds d'ajut, realitzades amb el model normalitzat, aniran adreçades al director general d'Energia, Mines i Seguretat Industrial i es presentaran a la Direcció General d'Energia, Mines i Seguretat Industrial (c.
Provença, 339, 08037 Barcelona, tel. 93.484.94.00), als serveis territorials del Departament de Treball i Indústria a Girona, Lleida, Tarragona o les Terres de l'Ebre, o bé per qualsevol de les formes que preveu l'article 38.4 de la Llei 30/1992, de 26 de novembre, de règim jurídic de les administracions públiques i del procediment administratiu comú.
5.2 L'imprès normalitzat de sol·licitud i la resta de documentació necessària per tramitar la subvenció el facilitarà la Direcció General d'Energia, Mines i Seguretat Industrial a l'adreça d'Internet http://www.gencat.net/treballiindustria.
5.3 El termini de presentació de sol·licituds i documentació annexa, per a la convocatòria de 2005, serà de un mes comptat a partir de l'endemà de la publicació d'aquesta Ordre al Diari Oficial de la Generalitat de Catalunya.
5.4 Les actuacions s'han de dur a terme en el bienni 2004-2005.
5.5 L'avaluació de les sol·licituds correspon a una comissió tècnica d'avaluació, d'acord amb les bases de l'annex d'aquesta Ordre.
5.6 La tramitació i resolució de les subvencions es realitzaran d'acord amb el que disposen els punts 9.1 i 9.2 de les bases que figuren a l'annex d'aquesta Ordre.
5.7 La resolució d'atorgament dels ajuts es notificarà a les entitats beneficiàries mitjançant correu certificat amb justificant de recepció, amb indicació de la quantia de l'ajut atorgat i amb expressió de les condicions i els terminis per a la realització de l'actuació objecte d'ajut.
En funció de les disponibilitats pressupostàries i segons criteri tècnic de la Direcció General d'Energia, Mines i Seguretat Industrial, l'ajut proposat podrà ser parcial i referit a una part de la inversió proposada.
En aquest cas, la comunicació de l'ajut proposat explicitarà, a més, el cost parcial de la inversió a justificar.
5.8 El termini màxim per resoldre i notificar la resolució serà de sis mesos comptats a partir de la data de finalització del termini de presentació de sol·licituds.
Un cop transcorregut aquest termini, si no s'ha produït la notificació esmentada, s'entendrà que la sol·licitud és desestimada, per silenci administratiu, d'acord amb el que estableix l'article 3 de la Llei 23/2002, de 18 de novembre, per la qual s'adeqüen els procediments administratius en relació amb el règim del silenci administratiu.
5.9 Aquesta resolució, que exhaureix la via administrativa, es podrà impugnar davant l'ordre jurisdiccional contenciós administratiu en el termini de dos mesos a comptar des de l'endemà de la seva notificació, sens perjudici que, potestativament, es vulgui interposar requeriment potestatiu previ davant el director general d'Energia, Mines i Seguretat Industrial, d'acord amb l'article 44 de la Llei 29/1998, de 13 de juliol, reguladora de la jurisdicció contenciosa administrativa, en el termini de dos mesos a comptar de l'endemà de la seva notificació.
En tot el que no preveuen les bases reguladores d'aquesta Ordre, cal atenir-se al que estableixen el capítol 9 del Text refós de la Llei de finances públiques de Catalunya aprovat mitjançant el Decret legislatiu 3/2002, de 24 de desembre, i la Llei 38/2003, de 17 de novembre, general de subvencions (BOE núm. 276, de 18.11.2003), en tot allò que tingui la consideració de bàsic.
Queda derogada l'Ordre de 20 de febrer de 2003, per la qual s'aproven les bases per a la inclusió d'obres per al subministrament d'energia elèctrica en el medi rural en el Pla d'electrificació rural de Catalunya, i s'obre la convocatòria per a l'any 2003 (PERC-2003), publicada al DOGC núm. 3833, de 28.2.2003.
Barcelona, 17 de febrer de 2005
Bases per subvencionar l'execució d'obres d'instal·lació per al subministrament d'energia elèctrica en el medi rural en el Pla d'electrificació rural de Catalunya.1 Objecte
1.1 És objecte de l'atorgament d'aquestes subvencions la realització d'obres per al subministrament d'energia elèctrica en el medi rural, en l'àmbit territorial de Catalunya, per extensió o ampliació de les xarxes elèctriques existents, que incideixin directament en la millora de la qualitat de vida dels seus habitants o en el desenvolupament dels sectors agrícola i ramader, industrial o de serveis.
1.2 També poden ser objecte d'ajut les instal·lacions de generació d'energia elèctrica per a consum propi basades en l'energia solar fotovoltaica (sistemes aïllats) quan es demostri que aquesta solució és més viable econòmicament que l'extensió o ampliació de les xarxes elèctriques existents..2 Destinataris/àries
Es poden acollir a les subvencions regulades per aquesta Ordre les corporacions locals..3 Despeses subvencionables
El concepte de despesa al qual es podrà aplicar la subvenció és el cost de les obres d'electrificació.
S'exclou a tots els efectes l'IVA que gravi el valor d'aquesta despesa..4 Quantia màxima de la subvenció
4.1 Les obres podran gaudir d'una subvenció de fins al 50% del seu cost valorat amb el document "Preus indicadors per al Pla d'electrificació rural de Catalunya", de l'exercici corresponent.
Excepcionalment, alguna obra seleccionada podrà rebre una subvenció del 80%, per raó del seu interès social i quan ho permetin les disponibilitats pressupostàries.
4.2 Un mateix projecte no podrà rebre ajuts concurrents de diferents fons estructurals de la Unió Europea..5 Documentació a presentar
5.1 Sol·licitud realitzada amb l'imprès normalitzat (per duplicat).
5.2 Avantprojecte de la instal·lació (per duplicat).
L'avantprojecte ha de contenir una memòria, uns plànols i un pressupost.
En el cas que l'obra s'hagi executat l'any 2004, cal aportar el projecte executiu (per duplicat i si escau) en substitució de l'avantprojecte.
En el supòsit que l'avantprojecte o el projecte executiu de l'obra ja s'hagués aportat amb una sol·licitud presentada anteriorment, el sol·licitant té dret a no presentar de nou els documents, en aplicació del que preveu l'article 35.f) de la Llei 30/1992, de 26 de novembre, de règim jurídic de les administracions públiques i del procediment administratiu comú, i ho farà constar així en la seva sol·licitud expressament, i hi podrà annexar, com a documentació, l'actualització del pressupost de l'actuació, si s'escau.
5.3 Quan la solució tècnica escollida sigui l'electrificació fotovoltaica, cal aportar un estudi tecnicoeconòmic que demostri que la solució fotovoltaica és més econòmica que l'electrificació amb xarxa elèctrica convencional a l'indret seleccionat (per duplicat).
5.4 Declaració de les sol·licituds de subvencions relatives al mateix projecte adreçades a qualsevol administració o entitat pública o privada, nacional o internacional i, si s'escau, de la concessió de subvencions, relatives al mateix projecte, realitzada per qualsevol de les administracions o entitats públiques o privades.
5.5 Acord de la corporació local pel qual se sol·licita la subvenció i se'n faculta el representant o càrrec perquè la sol·liciti.
5.6 Sol·licitud de transferència bancària per a pagaments de la Tresoreria de la Generalitat de Catalunya, d'acord amb el model que consta a l'adreça d'Internet http://www.gencat.net/economia/pressupostos/transfer.doc.
5.7 Declaració conforme les obres, locals o centres reuneixen, si s'escau, els requisits que estableixen els articles 32.1, 32.3 i 36.4 de la Llei de política lingüística.
5.8 Declaració expressa conforme no s'incorre en cap dels supòsits que preveu l'article 13 de la Llei 38/2003, de 17 de novembre, general de subvencions.
5.9 Certificat acreditatiu d'estar al corrent de les obligacions tributàries i amb la Seguretat Social..6 Esmena i millora de la sol·licitud
6.1 Examinades les sol·licituds presentades, si no reuneixen els requisits que estableix aquesta Ordre o bé els manca documentació, o bé es considera convenient esmenar-les, modificar-les o millorar-les, es requerirà l'interessat a esmenar el defecte, modificar i millorar els termes de la sol·licitud o presentar la documentació requerida, en el termini de deu dies, d'acord amb el que estableix l'article 71 de la Llei 30/1992, de 26 de novembre, de règim jurídic de les administracions públiques i del procediment administratiu comú, amb la indicació que, si no ho fa, es considerarà que ha desistit de la sol·licitud, amb la resolució prèvia corresponent.
6.2 L'òrgan competent podrà demanar al sol·licitant la modificació o millora voluntària dels termes de la sol·licitud, deixant-ne constància a la tramitació del procediment..7 Òrgans d'avaluació i selecció i criteris de valoració
7.1 L'avaluació de les sol·licituds es farà per mitjà d'una comissió tècnica d'avaluació constituïda a aquest efecte.
7.2 El procediment de concessió dels ajuts que regula aquesta Ordre es tramitarà en règim de concurrència competitiva i es tindran en compte els criteris de valoració següents:
a) L'interès social dins del marc local o comarcal (nombre i tipus d'habitatges electrificats i/o foment del desenvolupament agrícola i ramader, industrial o del sector serveis).
En aquest sentit, es valorarà la proporcionalitat entre la inversió prevista i l'interès social.
b) El foment de l'equilibri energètic territorial de Catalunya.
c) El grau de maduració i definició del projecte..8 Comissió tècnica d'avaluació
8.1 La comissió tècnica d'avaluació de les sol·licituds presentades estarà integrada pel subdirector general d'Energia, que actuarà com a president, per un representant de cadascun dels serveis territorials del Departament de Treball i Indústria i per un representant de la Direcció General d'Energia, Mines i Seguretat Industrial.
8.2 A les reunions de la comissió hi assistirà un representant de la Direcció General d'Energia, Mines i Seguretat Industrial, que actuarà com a secretari.
8.3 Avaluades les sol·licituds i vistos els informes esmentats, la comissió tècnica emetrà una acta amb indicació dels resultats de les avaluacions efectuades..9 Tramitació, concessió i denegació de les subvencions.
9.1 Es delega en el director general d'Energia, Mines i Seguretat Industrial la concessió o denegació d'aquestes subvencions així com la resolució de les incidències que es puguin produir.
9.2 Vistos l'expedient i l'acta de la comissió tècnica, i a proposta del subdirector general d'Energia, el director general d'Energia, Mines i Seguretat Industrial emetrà la corresponent resolució de concessió o denegació de les sol·licituds de subvencions, degudament motivada, amb el tràmit d'audiència previ, del qual es podrà prescindir quan no figurin en el procediment ni es tinguin en compte altres fets ni altres al·legacions i proves que les presentades pels interessats..10 Revisió
Es podran revisar les subvencions ja concedides i, en especial, modificar-ne la resolució de concessió en el cas d'alteració de les condicions o de l'obtenció concurrent d'altres ajuts..11 Obligacions de les entitats beneficiàries
Les entitats beneficiàries de les subvencions que regula aquesta Ordre, resten sotmeses a les obligacions comunes següents:
11.1 Complir l'objectiu, executar el projecte o realitzar l'activitat que fonamenta la concessió de la subvenció, i acreditar-ho davant del Departament de Treball i Indústria.
11.2 Sotmetre's a les actuacions de comprovació que corresponguin a la Direcció General d'Energia, Mines i Seguretat Industrial o als serveis territorials del Departament de Treball i Indústria i a les de control de l'activitat econòmica financera que corresponguin a la Intervenció General de la Generalitat, a la Sindicatura de Comptes o a altres òrgans competents, tant nacionals com comunitaris, aportant tota la informació que li sigui requerida en l'exercici de les actuacions anteriors.
11.3 Comunicar a la Direcció General d'Energia, Mines i Seguretat Industrial l'obtenció d'altres subvencions, ajuts, ingressos o recursos, per a la mateixa finalitat, procedents de qualsevol de les administracions o entitats públiques o privades, nacionals o internacionals, i les alteracions de les condicions per a les quals es va atorgar la subvenció.
Aquesta comunicació es farà tan aviat com es conegui i, en tot cas, abans de la justificació de l'aplicació.
11.4 Sol·licitar al Departament de Treball i Indústria qualsevol canvi que, dins de la mateixa finalitat, es pugui produir en la destinació de la subvenció.
Caldrà resolució expressa del director general d'Energia, Mines i Seguretat Industrial per modificar qualsevol de les condicions que van motivar la resolució d'atorgament de la subvenció, que s'entendrà desestimatòria transcorreguts 30 dies hàbils comptats des de la recepció de la sol·licitud d'autorització sense resolució expressa.
11.5 Informar de totes les incidències relatives a les actuacions subvencionades.
11.6 Conservar els documents justificatius de l'aplicació dels fons rebuts, inclosos els documents electrònics, en tant que puguin ésser objecte de les actuacions de comprovació i control.
11.7 Reintegrar els fons percebuts en cas de revocació d'acord amb la base 15 d'aquest annex.
11.8 Per percebre la subvenció, les entitats beneficiàries s'obliguen a col·locar en un lloc prou visible un cartell de dimensions en consonància amb la importància de la realització, sobre fons blanc, amb el següent text en negre:
Pla d'electrificació rural de Catalunya.
"Instal·lació subvencionada pel Departament de Treball i Indústria de la Generalitat de Catalunya".
11.9 Acreditar amb anterioritat que es dicti la proposta de resolució de concessió que es troba al corrent del compliment de les obligacions tributàries i de la Seguretat Social.
La Tresoreria de la Generalitat de Catalunya ha de comprovar, amb caràcter previ al pagament de les subvencions, el compliment de totes les obligacions tributàries o d'altre tipus, davant la Generalitat, i en cas d'incompliment, s'haurà d'iniciar el procediment de compensació dels crèdits que ha de percebre el beneficiari fins que satisfaci els deutes pendents..12 Justificació
12.1 El titular de la subvenció haurà de presentar als corresponents serveis territorials del Departament de Treball i Indústria o a la Direcció General d'Energia, Mines i Seguretat Industrial, des de la finalització de l'obra i, en tot cas, abans del 31 de desembre de 2005, els documents següents:
a) Còpia del projecte executiu per a aquelles obres iniciades el 2005 (per duplicat i si escau).
b) Certificació d'obra que contindrà la relació d'unitats d'obra emprades valorades amb el document "Preus indicadors per al PERC" de l'exercici corresponent que es posarà a disposició dels sol·licitants.
12.2 Quan l'activitat subvencionada s'hagi finançat, a més de la subvenció, amb fons propis o d'altres subvencions o recursos, a la justificació s'haurà d'acreditar l'import, la procedència i l'aplicació dels fons esmentats a l'activitat subvencionada.
12.3 El director general d'Energia, Mines i Seguretat Industrial podrà prorrogar excepcionalment el termini de justificació de la despesa, d'ofici o a instància de l'entitat beneficiària de la subvenció, sempre quan aquesta ho comuniqui a la Direcció General d'Energia, Mines i Seguretat Industrial abans del 31 de desembre de 2005, si concorren circumstàncies que així ho aconsellin i sense que suposi la pròrroga en l'execució de les activitats i/o inversions..13 Seguiment i control
13.1 Els corresponents serveis territorials del Departament de Treball i Indústria o la Direcció General d'Energia, Mines i Seguretat Industrial podran realitzar les actuacions de seguiment i de control necessàries per garantir que les entitats beneficiàries donen una destinació correcta a les subvencions i per determinar el compliment de les condicions i els requisits que van donar lloc a l'atorgament, així com de les obligacions establertes.
13.2 Les entitats beneficiàries de les subvencions resten obligades a sotmetre's a les actuacions de comprovació de l'entitat concedent, a les de control de l'activitat econòmica financera que corresponguin a la Intervenció General de la Generalitat, a la Sindicatura de Comptes o a altres òrgans competents.
13.3 Els beneficiaris estaran sotmesos als controls financers que corresponguin, d'acord amb el que estableixen els articles 45 i 46 de la Llei 38/2003, de 17 de novembre, general de subvencions, sobre tramitació, justificació i control de subvencions.
13.4 Les funcions de control es faran d'ofici o a instància de la persona interessada, d'acord amb la Llei 30/1992, de 26 de novembre, de règim jurídic de les administracions públiques i del procediment administratiu comú..14 Forma de pagament
El pagament de la subvenció es tramitarà un cop justificada l'execució de l'obra subvencionada i realitzades les actuacions de seguiment i control necessàries en els termes que estableixen les bases 12 i 13..15 Incompliment, causes de revocació i procediment
15.1 El beneficiari de la subvenció és responsable de la correcta execució del projecte, per la qual cosa s'haurà d'assegurar que la instal·lació està dissenyada correctament, que disposarà dels permisos corresponents i que serà executada i posada en servei d'acord amb la normativa aplicable.
15.2 Si els titulars no compleixen les condicions d'atorgament de la subvenció per causes que els siguin directament imputables, la subvenció es reduirà en proporció a l'incompliment esmentat, sens perjudici que l'òrgan concedent en disposi la revocació total, en cas de no poder assolir els objectius de la subvenció.
15.3 Són causes de revocació i es procedirà a la revocació total o parcial de la subvenció, i si s'escau al reintegrament de les quantitats percebudes indegudament, amb l'interès legal, des del moment del pagament de la subvenció i fins a la data en què s'acordi la procedència del reintegrament, d'acord amb el que preveuen els articles 99 i 100 del Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya, i l'article 37 de la Llei 38/2003, de 17 de novembre, general de subvencions, les següents:
f) Resistència, excusa, obstrucció o negativa a qualsevol de les actuacions de comprovació i control que estableix la base 13, així com l'incompliment de les obligacions comptables, registrals o de conservació de documents quan d'això es derivi la impossibilitat de verificar la utilització dels fons percebuts i la realitat i regularitat de les activitats subvencionades, o la concurrència de subvencions, ajudes, ingressos o recursos per a la mateixa finalitat, procedents de qualsevol administració o ens públic o privat, nacional, de la Unió Europea o d'organismes internacionals.
g) En els altres supòsits que preveu la normativa reguladora de la subvenció.
h) Per l'excés obtingut sobre el cost de l'activitat desenvolupada, quan l'import de la subvenció sigui d'una quantitat que, aïlladament o en concurrència amb subvencions d'altres entitats públiques o privades, nacionals o internacionals, superi el cost que ha de desenvolupar el beneficiari.
15.4 La iniciació del procediment de revocació es notificarà a l'entitat beneficiària de la subvenció, per tal que en el termini de deu dies pugui formular les al·legacions que consideri necessàries o pugui proposar els mitjans de prova que consideri oportuns.
15.5 Posteriorment, i immediatament abans que es redacti la proposta de resolució, s'atorgarà a l'interessat el tràmit d'audiència corresponent per tal que en el termini de deu dies pugui al·legar i presentar els documents i les justificacions que consideri oportunes.
15.6 Transcorregut el termini esmentat, el director general d'Energia, Mines i Seguretat Industrial, i a proposta del subdirector general d'Energia, emetrà la resolució corresponent, i reclamarà el reintegrament total o parcial de les quantitats percebudes indegudament i exigirà els interessos que corresponguin, d'acord amb la normativa d'aplicació.
15.7 La resolució del director general d'Energia, Mines i Seguretat Industrial, que exhaureix la via administrativa, es podrà impugnar davant l'ordre jurisdiccional contenciós administratiu en el termini de dos mesos comptats des de l'endemà de la seva notificació, sens perjudici que, potestativament, es vulgui interposar requeriment potestatiu previ d'acord amb l'article 44 de la Llei 29/1998, de 13 de juliol, reguladora de la jurisdicció contenciosa administrativa, en el termini de dos mesos a comptar de l'endemà de la seva notificació.
15.8 Els beneficiaris també poden renunciar de forma expressa, total o parcialment, a les subvencions atorgades.
A aquest efecte, el director general d'Energia, Mines i Seguretat Industrial dictarà la resolució corresponent.
15.9 L'incompliment de les obligacions imposades al beneficiari queda sotmès al règim d'infraccions i sancions regulat per la secció 5 del capítol 9 del Text refós de la Llei de finances públiques de Catalunya, aprovat pel Decret legislatiu 3/2002, de 24 de desembre..16 Publicitat de les subvencions
La Direcció General d'Energia, Mines i Seguretat Industrial donarà publicitat als ajuts atorgats mitjançant la seva exposició al tauler d'anuncis de la Direcció General d'Energia, Mines i Seguretat Industrial (c.
Provença, 339, 08037 Barcelona) i quan es tracti d'ajuts superiors a 3.000 euros, s'hauran de publicar al DOGC tot indicant-ne el beneficiari, la quantitat concedida, les finalitats de l'ajut i el crèdit pressupostari al qual s'han imputat.